ডাও ডিভিজনৰ অন্তৰ্গত ভাৰতীয় সেনাৰ জয়সাগৰ সেনা চাউনীৰ এটা সেনাৰ দলে অভিযান চলাই মিঃ আলী নামৰ আলফাৰ (স্বাঃ) সদস্যজনক আটক কৰিবলৈ সক্ষম হৈছে। মিঃ হৈছে আলফাৰ বোমা বিশেষজ্ঞ ওভাৰগ্ৰাউণ্ড কৰ্মী। উল্লেখ্য যে সোণাৰি সেনা চাউনীয়ে বহু দিনৰে পৰা মিঃ আলীৰ গতি-বিধি ওচৰৰে পৰা লক্ষ্য কৰি আছিল। এইগৰাকী আলফা সদস্যই বিগত এসপ্তাহত এই এলেকাটোত চলাই সক্ৰিয় হৈ থকা আলফা উগ্ৰপন্থী আৰু ওভাৰগ্ৰাউণ্ড কৰ্মীৰ ধন দাবী চক্ৰটোৰ গুৰুত্বপূৰ্ণ সংযোগ-সেতু আছিল বুলি সন্দেহ কৰা হৈছে।
স্থানীয় সূত্ৰৰ পম খেদি সোণাৰি সেনা চাউনীয়ে এই আলফা সদস্যজনক আটক কৰিবলৈ এটা সেনাৰ দল প্ৰেৰণ কৰে আৰু আইইডি বিষ্ফোৰকেৰে সৈতে আলফা সদস্যজনক হাতে-লোটে ধৰা পেলায়। সেনাৰ বাৰ্তা লাভ কৰি শিৱসাগৰৰ আৰক্ষী অধীক্ষক আৰু আৰক্ষী উপ অধীক্ষক ঘটনাস্থলীত উপস্থিত হৈ এটা প্ৰাথমিক তদন্ত সম্পন্ন কৰে।
উল্লেখ্য যে ধৃত আলফা (স্বাঃ)সদস্য মিঃ আলীয়ে শিৱসাগৰ চহৰৰ ব্যৱসায়ী, দোকানী আৰু দৰমহা পোৱা কৰ্মচাৰীৰ পৰা বিপুল পৰিমাণৰ ধন উচুল কৰি আহিছিল।
নিৰাপত্তাৰক্ষীয়ে নিৰৱচ্চিন্ন সতৰ্ক পহৰা অব্যাহত ৰাখি পূৰ্ব প্ৰস্তুতিপূৰ্বকভাৱে অভিযান চলাই অহাৰ বাবে শেহতীয়াভাৱে জনসাধাৰণ আলফাৰ (স্বাঃ) বেআইনী ভাবুকিৰ দ্বাৰা ভীতিগ্ৰস্ত নহৈ ধন দাবীৰ চক্ৰটোক ধৰা পেলোৱাত নিৰাপত্তাৰক্ষীৰ সহায়ক হৈ পৰিছে।
মিঃ আলীয়ে আলফা (স্বাঃ) নেতৃত্বৰ পৰা নিৰ্দেশ লাভ কৰাৰ পাছত শিৱসাগৰ চহৰত এটা আইইডি বোমা স্থাপন কৰি সেইটো বিষ্ফোৰিত কৰি জনসাধাৰণক ভীতিগ্ৰস্ত কৰি বলেৰে ধন সংগ্ৰহৰ পৰিকল্পনা কৰিছিল।
সোণাৰি সেনা চাউনীয়ে উজনি অসমত সক্ৰিয় আলফাৰ এই ধন দাবী চক্ৰটোৰ ওপৰত সফল অভিযানেৰে স্থানীয় লোকসকলক ধন দাবীৰ নিৰবিচ্চিন্ন হেঁচাৰ পৰা ৰক্ষা কৰিছে। আলফাৰ ধন দাবীয়ে অঞ্চলটোৰ ৰাইজৰ স্বাভাৱিক জীৱনযাত্ৰা যথেষ্ট ক্ষতিগ্ৰস্ত কৰি তুলিছিল।
অঞ্চলটোলৈ শান্তি ঘূৰাই অনাৰ বাবে স্থানীয় বাসিন্দা আৰু অসামৰিক প্ৰশাসনে সমগ্ৰ অসমবাসীৰ হৈ জয়সাগৰ সেনা চাউনীৰ সেনা-বিষয়াসকললৈ ধন্যবাদ জ্ঞাপন কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
